“ซิก้า อินโนเวชั่น” ยื่นไฟลิ่งขาย IPO 80 ล้านหุ้น จ่อเข้าเทรด mai
"ซิก้า อินโนเวชั่น" ผู้ดำเนินธุรกิจผลิตและจำหน่ายเหล็กโครงสร้างประเภท Pre-zinc และท่อเหล็กร้อยสายไฟ ยื่นไฟลิ่งขาย IPO 80 ล้านหุ้น จ่อเข้าเทรด mai หวังระดมทุนใช้ลงทุนสร้างโรงงาน-ซื้อเครื่องจักรใหม่ โดยมี บริษัท ฟินเน็กซ์ แอ๊ดไวเซอรี่ จำกัด เป็นที่ปรึกษาทางการเงิน
29 มี.ค. 2560

บริษัทซิก้า อินโนเวชั่น จำกัด (มหาชน) ระบุว่า บริาัทได้ยื่นแบบแสดงรายการข้อมูล (Filing) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เมื่อวันที่ 29 มี.ค.60 เพื่อเสนอขายหุ้นสามัญเพิ่มทุนแก่ประชาชนเป็นครั้งแรก (IPO) จำนวน 80 ล้านหุ้น และขอเข้าจดทะเบียนในตลาดหลักทรัพย์ เอ็ม เอ ไอ (mai) โดยมี บริษัท ฟินเน็กซ์ แอ๊ดไวเซอรี่ จำกัด เป็นที่ปรึกษาทางการเงิน
ทั้งนี้ ซิก้า อินโนเวชั่น ประกอบธุรกิจผลิตและจำหน่ายเหล็กโครงสร้างประเภท Pre-zinc และท่อเหล็กร้อยสายไฟ โดยมีวัตถุประสงค์ในการระดมทุนในครั้งนี้ เพื่อซื้อที่ดิน สร้างโรงงาน และซื้อเครื่องจักรใหม่ รวมถึงใช้เป็นเงินทุนหมุนเวียน